als_Latn dik_Latn sag_Latn
LASK Linz që është në vend të fundit në Bundesligen austriake, vinte nga një seri prej katër humbjesh dhe nuk pritej që t'i bënte rezistencë skuadrës së vendit të dytë Sturm Graz, që me një fitore mund të merrte kreun.
Gjergji Mima
- Fundjava ka rezultuar pozitive për disa prej lojtarëve shqiptarë që aktivizohen në kampionatet evropiane.
- Përveç dygolëshit të shënuar nga Hamdi Salihi me Rapidin e Vienës ndaj Riedit, në Bundesligën austriake është aktivizuar edhe Klodian Duro që e ka nisur ndeshjen nga stoli dhe ka luajtur vetëm shtatë minuta në një barazim surprizë që mori skuadra e tij LASK Linz.
- LASK Linz që është në vend të fundit në Bundesligen austriake, vinte nga një seri prej katër humbjesh dhe nuk pritej që t'i bënte rezistencë skuadrës së vendit të dytë Sturm Graz, që me një fitore mund të merrte kreun.
- Marrero i ka dhënë avantazhin miqve në fillim të pjesës së dytë, pasi pjesa e parë ishte mbyllur pa gola. Haas barazoi për Strum Graz në minutën e 67-të.
- Klodian Duro u fut në fushë në minutën e 83-të duke zënë vendin e golashënusit për LASK Linz, por rezultati ka mbetur i pandryshuar deri në fund.
- Në Turqi, Lorik Cana ka qenë titullar për skuadrën e tij Gallatasarai që ka zhgënjyer sërish, duke marrë vetëm një barazim 0-0 në fushën e vet kundër miqve të Karabukspor që ishin të barabartë me pikë në renditje.
- Lorik Cana ka bërë një ndeshje të mirë, por është zëvendësuar në minutën e 75-të nga Harry Kewell pasi rezultati ishte akoma i barabarte 0-0 dhe trajneri Hagi që është nën presion për pikë, kërkonte patjetër fitoren.
- Megjithatë vendasit nuk kanë arritur të gjejnë golin dhe rrjetat kanë mbetur të paprekura deri në fund. Një tjetër rezultat i dobët ky për Gallatasarain që renditet në vend të 11-ë në Superligën turke me 32 pikë. Ata nuk arrijnë fitore prej tre ndeshjesh.
- Lorik Cana është aktivizuar në 18 ndeshje dhe ka shënuar një gol në këtë sezon për ekipin turk, që po kalon një prej sezoneve të tyre më të dobëta. Mesfushori i kombëtares shqiptare ka marrë pesë kartona të verdhë dhe një të kuq.
- Në Greqi, Aris është mundur në fushen e vet nga Iraklis me rezultatin minimal 0-1. Mbrojtësi i kombëtares shqiptare Kristi Vangjeli ka qenë titullar dhe ka luajtur gjatë gjithë ndeshjes. Ai është ndëshkuar edhe me karton të verdhë në minutën e 82-të.
- Miqtë e Iraklis kanë shënuar disa minuta para përfundimit të takimit me anë të Iacob, duke thelluar kështu krizën e Aris. Skuadra e Vangjelit ka vetëm një fitore në kampionat në nëntë ndeshjet e fundit.
- Pas kësaj humbje në shtëpi, Aris mbetet me 30 pikë dhe renditet në vend të nëntë në Superligën greke. Për Vangjelin kjo ishte ndeshja e 17-të në këtë kampionat, ndërsa kartoni i verdhë ishte i katërti i sezonit.
- Armend Dallku ka qenë titullar dhe ka luajtur gjatë gjithë ndeshjes së sotme që skuadra e tij Vorskla Poltava barazoi 0-0 në fushën e vet. Kundërshtari i tyrë në javën e 20-të ishte Metalist që renditet në vend të tretë në Premier Ligën e Ukrainës.
- Vorskla nuk ka arritur të shkojë më shumë se një barazim dhe merr vetëm një pikë nga kjo ndeshje. Ata tani kanë 24 pikë dhe renditen në vend të tetë duke pasur shumë pak shpresa për të kapur një nga vendet e Europës.
- Deri tani Dallku është aktivizuar në 18 ndeshje dhe i ka luajtur ato të gjitha të plota. Dallku ka shënuar edhe një gol këtë sezon.
- Sulmuesi Ahmed Januzi është i dëmtuar dhe nuk ishte thirrur për këtë ndeshje. Januzi ka shënuar tre herë këtë sezon.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn